ভিম (লেখা সম্পাদক)
ভিম (ইংরেজি: Vim; ভি ইম্প্রুভডের সংকোচিত রূপ) হলো বিল জয়ের ইউনিক্স সিস্টেমের জন্যে ভি টেক্সট এডিটরের একটি ক্লোন। ব্রাম মোলেনার অ্যামিগার জন্যে স্টিভি এডিটরের পোর্টের সোর্সের উপর ভিত্তি করে লিখেন এবং ১৯৯১ সালে সবার জন্যে উন্মুক্ত করেন। ভিম সিএলআইয়ে ও গুইয়ে স্বকীয়ভাবে কাজ করার জন্যে দুভাবেই ডিজাইন করা হয়েছে। ভিম হলো ফ্রি ও ওপেন সোর্স সফটওয়্যার। যদিও মূলিত অ্যামিগার জন্যে মুক্তি পেয়েছিলো, ভিম তখন থেকেই অন্য অনেক প্ল্যাটফর্মের জন্যেও ডেভেলপ করা হয়। ২০০৬ সালে, "লিনাক্স জার্নাল" পাঠকদের মধ্যে এটি সবচেয়ে জনপ্রিয় টেক্সট এডিটর; ২০১৫তে স্ট্যাক ওভারফ্লো ডেভেলপার সার্ভেতে তৃতীয় জনপ্রিয় টেক্সট এডিটর, এবং ২০১৮তে ৫ম সবচেয়ে জনপ্রিয় টেক্সট এডিটর হিসেবে নির্বাচিত হয়।